আপনাদের একটা মজার কথা বলি। এই ব্লগে লক্ষ করলাম সবাই প্রচুর ব্যক্তিগত সময় নষ্ট করে বিভিন্ন রাজনৈতিক দলের পক্ষে বিপক্ষে নানাবিধ যুক্তি ও ঘটনার অবতারনা করছেন। কেউ কেউ আবার উত্তেজিতও হয়ে যাচ্ছেন। মজার ব্যাপারটি হলো যাদের জন্য আপনাদের এই যুদ্ধ তাদের মধ্যে কিন্তু ভিতরে ভিতরে তার ছিটে ফোঁটাও দন্দ্ব নেই। বরং তাদের মধ্যে রয়েছে অভাবনীয় সমঝোতা এবং সুনিবিড় আত্ত্বীয়তা। তারা সাধারণ মানুষদের মধ্যেকার এই বিষোদগারকে প্রচন্ড রকম উপভোগ করে এবং হাসতে হাসতে বলে জনগন কি বোকার স্বর্গেই না বসবাস করে। এর প্রমাণ পত্র পত্রিকার প্রতিবেদনে ছবি সহ উঠে এসেছে তা আপনারা সবাই দেখেছেন। তাই আপনাদের কাছে অনুরোধ দেশের রাষ্ট্রীয় অবকাঠামোকে বিংশ শতাব্দীর উপযুক্ত করে গড়ে তোলার আন্দোলন করুন। উন্নত বিশ্বের দেশগুলোর মতো দেশের প্রতিটি মানুষের ব্যাক্তিগত ডাটাবেজ প্রতিষ্ঠা করলে এবং তা রাষ্ট্রীয় স্বর্ব ক্ষেত্রে প্রয়োগ করলে এমনিতেই অতীতে সংঘঠিত এবং বর্তমানের অনেক অপরাধ বন্ধ করা সহজ হবে। মোদ্দাকথা হচ্ছে আপনারা আপনাদের বুদ্ধি ও সময় গঠণমূলক কাজে ব্যায় করুন যাতে রাজনীতিবিদদের পরিবর্তে দেশের সাধারণ মানুষের কল্যাণ হয়। সবাইকে সশ্রদ্ধ সালাম।